# טבלת סיכום יומי ועונתי

**⏴ במבט חדש לכיתה א**

**היקף יחידת הלימוד:** 1 שעור

**עמודים:** 24, 48, 83 (חלק ג), 104 (חלק ג), 116- 119

**שימו לב!** את טבלאות הסיכום היומי והעונתי יש להשלים בכל עונה.

# מטרות

* התלמידים יכירו את מבנה הטבלה לסיכום יומי של נתוני מזג אוויר.
* התלמידים יכירו את מבנה הטבלה לסיכום עונתי של נתוני מזג אוויר.
* התלמידים יאספו נתוני מזג אוויר במשך מספר ימים בכל אחת מארבע עונות השנה.
* התלמידים יתעדו את נתוני מזג אוויר בטבלת סיכום יומי ועונתי.
* התלמידים יסבירו כיצד איסוף נתוני מזג אוויר בטבלת סיכום עונתי מסייע לאפיין את העונה.
* התלמידים יסיקו מסקנות לגבי מאפייני העונה מניתוח נתוני מזג אוויר בטבלה המסכמת.

# היערכות לשיעור

* להכין כרזה "**טבלה לסיכום נתוני מזג אוויר**".

**מהלך השיעור (ראו בעמודים הבאים).**

# מהלך השיעור: טבלת סיכום יומי ועונתי

| **מרכיבי מעגל הלמידה** | **פעילויות** |
| --- | --- |
| פתיחה | ביחידת לימוד זו ילמדו התלמידים לארגן את נתוני התצפיות שהם עורכים בטבלאות יומיות ועונתיות על מנת לסכם את נתוני מזג האוויר לאורך זמן. יש חשיבות רבה להוראה מפורשת של מבנה הטבלה, רישום הנתונים , קריאת התוצאות והסקת המסקנות.  פותחים בדיון במליאת הכיתה:   * כיצד נוכל לאפיין את העונה מבחינת מזג אוויר? * כיצד נוכל לאפיין את מזג האוויר בישראל בכל עונה? לדוגמה, האם קר או חם בסתיו? האם יש רוחות חזקות בחורף? האם יורדים גשמים באביב?   אוספים ומתעדים את ההצעות שהועלו בכיתה. |
| התנסות | **חלק א: טבלה לסיכום יומי**  מציגים את הטבלה שבמשימה **מזג אוויר בסתיו**, עמוד 24.  מציגים את השורות והעמודות, סוג המידע וכיצד מתעדים אותו בטבלה.  בוחרים את הימים שבהם עורכים תצפית על מזג האוויר (מומלץ לבחור בימים שבהם ניתן לראות תופעות מזג אוויר מאפיינות את העונה).  מתנסים בתיעוד נתוני מזג אוויר בטבלה בעקבות תצפית על מזג האוויר.  מומלץ להציג את הטבלה לעונת החורף, עמוד 48.  יש לקיים תצפיות דומות גם בעונות האביב, חלק ג בעמוד 83 והקיץ חלק ג בעמוד 104 ולתעד בטבלאות דומות.  **חלק ב: טבלה לסיכום עונתי**  מציגים בכיתה את הכרזה "טבלה לנתוני מזג אוויר" – או שמשקפים אותה מהספר הדיגיטלי.  במידת האפשר, מומלץ להיכנס ל**אתר במבט חדש** ולהציג לתלמידים את הכרזה.  מציגים את השורות והעמודות, סוג המידע וכיצד מתעדים אותו בטבלה סיכום עונתית 116 - 120.  מראים את הקשר שבין הטבלה היומית לטבלה העונתית.  מתנסים בתיעוד נתוני מזג אוויר בטבלה העונתית, עמודים 116 – 120.  יש חשיבות רבה לכך שכל תלמידים משלים טבלה משלו ואז מארגנים על הלוח טבלה כיתתית. ככל שתשובות התלמידים יותר דומות, זה מראה התיעוד יותר אמין וכך גם המסקנות. זהו אח העקרונות החשובים של החקר המדעי- חזרות.  כמו כן יש לתרגל קריאת תוצאות מהטבלה (העברת מהטבלה למפשטים מילוליים ) והסקת מסקנות מהתוצאות. לא לדלג על שלב התוצאות שמוביל למסקנות. |
| המשגה | **שימו לב!** ההמשגה תתייחס למיומנות תיעוד מידע בטבלה ותיאור מאפייני מזג האוויר בעונה.  תיעוד בטבלה מאפשר העברת מידע ברור ובמהירות.  סיכום מאפייני מזג האוויר יעשה בעזרת שאלות בסוף הטבלה עמודים 116 - 120. |
| יישום | תיעוד נתונים בטבלה יומית ועונתית. |
| סיכוםורפלקציה | במה עוזרת לנו הטבלה?  אילו שלבים בצעתם בארגון המידע בטבלה ובהסקת המסקנות?  האם היו לכם קשיים בהשלמת המידע בטלה. אילו?  האם אתם אוהבים את מזג האוויר בסתיו? |